PMIndiaData/PMIndiaSum huggingface dataset:
జపాన్ లోని టోక్యో లో జ‌రిగిన ‘మేక్ ఇన్ ఇండియా’ స‌ద‌స్సు లో ప్ర‌సంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ టోక్యో లో ఈ రోజు జ‌రిగిన ‘మేక్ ఇన్ ఇండియా: ఇండియా – జ‌పాన్ పార్ట్‌న‌ర్‌శిప్ ఇన్ ఆఫ్రికా అండ్ డిజిట‌ల్ పార్ట్‌న‌ర్‌శిప్’స‌ద‌స్సు ను ఉద్దేశించి ప్ర‌సంగించారు. వ్యాపారం చేయ‌డం లో స‌ర‌ళ‌త్వాన్ని, పౌరుల జీవ‌నంలో సౌల‌భ్యాన్ని మెరుగు ప‌ర‌చ‌డం లో కేంద్ర ప్ర‌భుత్వం ఏ విధ‌మైన శ్ర‌ద్ధ ను తీసుకొంటోందీ ప్ర‌ధాన మంత్రి వివ‌రించారు. భార‌త‌దేశం లో జ‌పాన్ కు చెందిన కంపెనీ లు పెద్ద సంఖ్య లో ఏర్పాటు కావడం ప‌ట్ల ఆయ‌న సంతోషాన్ని వ్య‌క్తం చేశారు. భార‌త‌దేశం లో అనేక ముఖ్య‌మైన పారిశ్రామిక ప‌థ‌కాల లో ఒక భాగ‌స్వామి గా జ‌పాన్ ఉంటున్న విష‌యాన్ని ప్ర‌ధాన మంత్రి వెల్ల‌డిస్తూ, గ‌త నాలుగు సంవ‌త్స‌రాల లో భార‌త‌దేశం యొక్క ఆర్థిక ప‌నితీరు ఎంత బ‌లంగా ఉన్న‌దీ కూడా ప్ర‌ధాన మంత్రి ఈ సంద‌ర్భంగా వివ‌రించారు. భార‌త‌దేశం ప్ర‌స్తుతం అత్యంత వేగంగా వ‌ర్ధిల్లుతున్న ప్ర‌ధాన ఆర్థిక వ్య‌వ‌స్థ గా ఉంద‌ని ఆయ‌న తెలిపారు. భార‌త‌దేశ ఆర్థిక వ్య‌వ‌స్థ లో- అనియ‌మిత‌ ఆర్థిక వ్య‌వ‌స్థ వైపు నుండి నియ‌మానురూప ఆర్థిక వ్య‌వ‌స్థ వైపున‌కు మ‌ళ్ళ‌డం, డిజిట‌ల్ లావాదేవీ లు మ‌రియు జిఎస్‌టి ల వంటి మార్పులతో పాటు ఇత‌ర ప్ర‌ధానమైనటువంటి ప‌రివ‌ర్త‌న‌ లు చోటు చేసుకొన్నాయని ఆయ‌న ప్ర‌స్తావించారు. భార‌త‌దేశం లో పెరుగుతున్న ఆర్థిక వ్య‌వ‌స్థ, శ‌ర వేగంగా ఎదుగుతున్న మ‌ధ్య‌త‌ర‌గతి, ఇంకా దేశ జ‌నాభా లో యువ‌జ‌నుల సంఖ్య విస్తరిస్తుండడం వంటివి జ‌పాన్ కు చెందిన పెట్టుబ‌డిదారు సంస్థ‌ల కు అనేక నూత‌న అవ‌కాశాల‌ ను ప్ర‌సాదిస్తున్నాయ‌ని ప్ర‌ధాన మంత్రి అన్నారు. ఈ సంద‌ర్భం లో ఆయ‌న త‌క్కువ ఖ‌ర్చు తో కూడిన త‌యారీ, ఐటి ప‌రిశ్ర‌మ, ఇంకా ఎల‌క్ట్రిక్ మొబిలిటీ త‌దిత‌ర రంగాల ను గురించి ప్ర‌స్తావించారు. భార‌త‌దేశానికి, జ‌పాన్ కు మ‌ధ్య నెల‌కొన్న‌టువంటి ఉమ్మ‌డి విలువ‌ల‌ ను గురించి ప్ర‌ధాన మంత్రి నొక్కి ప‌లికారు. ఇండో ప‌సిఫిక్, ద‌క్షిణ ఆసియా, ఇంకా ఆఫ్రికా లు స‌హా ప్ర‌పంచం లోని ఇత‌ర ప్రాంతాల లో బ‌ల‌మైన అభివృద్ధియుత భాగ‌స్వామ్యాల‌ ను ఏర్ప‌ర‌చుకోవ‌డం కోసం ఉభ‌య దేశాలు అన్వేష‌ణ సాగిస్తాయ‌ని ఆయ‌న పేర్కొన్నారు.
ఈశాన్య ప్రాంతాలలో కేన్సర్ చికిత్స సదుపాయాల పెంపు

గువాహాటీ లోని డాక్టర్ బి. బొరువాహ్ కేన్సర్ ఇన్ స్టిట్యూట్ ను అణు శక్తి విభాగం స్వాధీనపరచుకోవడానికి ఆమోదం తెలిపిన మంత్రివర్గం పరిపాలన నియంత్రణ బాధ్యత టాటా మెమోరియల్ సెంటర్ కు వైద్య, పారామెడికల్ మరియు సహాయక పదవులు మొత్తం 166 రానున్నాయి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఈ కింది అంశాలను ఆమోదించింది: (i) గువాహాటి లోని డాక్టర్ బి. బొరువాహ్ కేన్సర్ ఇన్ స్టిట్యూట్ ను అణు శక్తి విభాగం (డిఎఇ) స్వాధీనపరచుకోవడం; అంతే కాక ఆ సంస్థను డిఎఇ యొక్క ఎయిడెడ్ సంస్థ అయినటువంటి టాటా మెమోరియల్ సెంటర్ (టిఎమ్ సి) యొక్క పరిపాలనా నియంత్రణ కిందకు తీసుకు రావడం; (ii) మెడికల్, పారామెడికల్, సపోర్ట్ విభాగాలలో అదనంగా 166 ఉద్యోగాలను కల్పించడం. ఈశాన్య ప్రాంతంలో కేన్సర్ రోగుల సంఖ్య పెరుగుతుండటం, కేన్సర్ చికిత్స సదుపాయాలు పరిమితంగా ఉండటం మరియు పరిశోధనలను విస్తరించడం కోసం ఒక ఆసుపత్రి అవసరపడటంతో ఈ మేరకు నిర్ణయం తీసుకొన్నారు. ఈ ఇన్ స్టిట్యూట్ ను పటిష్టపరచడం కోసం సుమారుగా 150 కోట్ల రూపాయల పునరావృత్తం కాని వ్యయం, రూ.45- 50 కోట్ల రూపాయల వార్షిక పునరావృత్త వ్యయం అవసరమవుతుందని అంచనా. పూర్వ రంగం: భారతదేశ ఈశాన్య ప్రాంతంలో కేన్సర్ రోగ నిర్ధారణ, చికిత్స మరియు పరిశోధనలే ధ్యేయంగా గువాహాటీ లో 1974లో బొరువాహ్ కేన్సర్ ఇన్ స్టిట్యూట్ ను ఒక స్వచ్ఛంద సంస్థ నెలకొల్పింది. దీనిని 1986 లో అస్సామ్ ప్రభుత్వం సంస్థ ఆస్తులు మరియు అప్పులతో సహా స్వాధీనపరచుకొంది. అలాగే, సంస్థ నిర్వహణ కోసం అణు శక్తి విభాగం (డిఎఇ)తోను, నార్త్ ఈస్టర్న్ కౌన్సిల్ తోను ఒక త్రైపాక్షిక ఒప్పందాన్ని కూడా కుదుర్చుకొంది. ఈ ఇన్ స్టిట్యూట్ లో ప్రస్తుతం 209 పడకలు, 8 పడకలతో కూడిన ఐసియు ఉన్నాయి. టాటా టాటా మెమోరియల్ హాస్పిటల్ డిఎఇ కింద పని చేస్తున్న ఒక ప్రధానమైన పరిశోధన సంస్థ. కేన్సర్ పరిశోధన మరియు చికిత్స ఈ సంస్థ వ్యాపకం. డిఎఇ ఆధ్వర్యంలో టిఎమ్ సి 1989 నుండి ఈ ఇన్ స్టిట్యూట్ కు ఆర్థిక, సాంకేతిక మద్దతును అందిస్తూవస్తోంది. ఈ ఇన్ స్టిట్యూట్ ను ఈశాన్య ప్రాంతంలో కేన్సర్ చికిత్స, విద్య, పరిశోధన లకు సెంటర్ ఫర్ ఎక్స్ లెన్స్ గా తీర్చిదిద్దడానికిగాను డిఎఇ దీనిని స్వాధీనం చేసుకోవాలని అస్సామ్ ముఖ్యమంత్రి 2013 అక్టోబరు లో ప్రతిపాదించారు.
ప్రపంచం లోఅతి పెద్ద ఖాదీ జాతీయ పతాకాన్ని రూపొందించిన కెవిఐసి ని ప్రశంసించిన ప్రధాన మంత్రి

ప్రపంచంలోకెల్లా అతి పెద్దది అయినటువంటి ఖాదీ జాతీయ పతాకాన్ని (225 అడుగుల పొడవు, 150 అడుగుల వెడల్పు కలిగినటువంటిది) మహాత్మ గాంధీ కి ఒక ప్రశంస గా లద్దాఖ్ లోని లేహ్ లో ప్రదర్శించిన ఖాదీ గ్రామీణ పరిశ్రమల కమిశన్ ను ప్రధాన మంత్రి శ్రీ నరేంద్ర మోదీ ప్రశంసించారు. ప్రధాన మంత్రి ఒక ట్వీట్ లో – ‘‘ఇది మాన్య బాపు గారి కి ఒక అద్వితీయమైనటువంటి ప్రశంస గా ఉంది. ఖాదీ అంటే బాపు గారి కి ఎంతటి మక్కువో చాలా మందికి తెలిసిందే. ఖాదీ ఉత్పత్తుల ను మరియు చేతి పని తో తయారైన ఉత్పత్తుల ను ఈ పండుగ ల కాలం లో మీ జీవనం లో ఓ భాగం గా చేసుకోవడాన్ని గురించి ఆలోచించండి, అలాగే ఆత్మనిర్భర్ భారత్ ను నిర్మించాలన్న సంకల్పాన్ని బలపరచండి.’’ అని పేర్కొన్నారు. DS
నైపుణ్యాల అభివృద్ధి, వృత్తి సంబంధిత విద్య మ‌రియు శిక్ష‌ణ ల రంగంలో స‌హ‌కారం కోసం యునైటెడ్ కింగ్ డ‌మ్ ఆఫ్ గ్రేట్ బ్రిట‌న్ మ‌రియు నార్దర్న్ ఐర్లండ్ ల‌తో ఒక ఎంఒయు పై సంత‌కాల‌కు ఆమోదం తెలిపిన మంత్రివ‌ర్గం

నైపుణ్యాల అభివృద్ధి, వృత్తి సంబంధిత విద్య మ‌రియు శిక్ష‌ణ ల రంగంలో స‌హ‌కారం కోసం యునైటెడ్ కింగ్ డ‌మ్ ఆఫ్ గ్రేట్ బ్రిట‌న్ తోను, నార్దర్న్ ఐర్లండ్ తోను ఒక అవ‌గాహ‌నపూర్వ‌క ఒప్పంద ప‌త్రం (ఎంఒయు) పైన సంత‌కాల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ ఎంఒయు వృత్తి సంబంధ విద్య, వృత్తి సంబంధ శిక్ష‌ణ మ‌రియు నైపుణ్యాల అభివృద్ధి రంగంలో ఉభ‌య దేశాల‌కు మ‌ధ్య స‌న్నిహితమైన ద్వైపాక్షిక స‌హ‌కారానికి బాట వేస్తుంది. విదేశాల‌తో స‌మ‌న్వ‌యాన్ని కుదుర్చుకోవ‌డంనైపుణ్య సంబంధ వ్య‌వ‌స్థ‌ను ప‌టిష్టం చేసుకోవడంలో భార‌త‌దేశానికి తోడ్ప‌డగలదు. దీని ద్వారా యువ‌త కు శ్రేష్ట‌త‌ర‌మైన ఉపాధి అవ‌కాశాలు దక్కేటట్టు వారి నైపుణ్యాల‌కు ప‌దును పెట్టడం సాధ్యపడుతుంది. యునైటెడ్ కింగ్ డ‌మ్ మ‌రియు భార‌త‌దేశం లోని ప‌రిశ్ర‌మ‌లు మరియు శిక్ష‌ణ సంస్థ‌ల మ‌ధ్య సృజ‌న‌శీల భాగ‌స్వామ్యానికి ఈ ఎంఒయు ఒక ఫ్రేమ్ వ‌ర్క్ ను ఏర్ప‌ర‌చ‌డంతో పాటు భార‌త‌దేశంలో నైపుణ్య శిక్ష‌ణ ప్ర‌య‌త్నాల‌ను వృద్ధి ప‌ర‌చి, వాటి నాణ్య‌త‌ను పెంపొందించ‌డంలో కూడా దోహ‌దం చేయగలదు. ఈ ఎంఒయు ను అమ‌లుప‌ర‌చ‌డానికి సంబంధించిన ప్రాజెక్టుల‌కు ఆర్థిక స‌హాయాన్ని- ఇరు ప‌క్షాలు ప‌ర‌స్ప‌రం అంగీక‌రించే మేర‌కు, విడి విడిగా సొంత ఏర్పాట్లను చేసుకోవడం ద్వారా – స‌మ‌కూర్చుకోవ‌డం జ‌రుగుతుంది. పూర్వ‌రంగం: నైపుణ్యాల‌ను అభివృద్ధిప‌ర‌చుకోవడం భార‌త‌దేశానికి మరియు యునైటెడ్ కిండ్ డ‌మ్ కు జాతీయ స్థాయి ప్రాథమ్యం క‌లిగిన అంశంగా ఉంది. అంతేకాదు, ద్వైపాక్షిక భాగ‌స్వామ్యంలో ఇది ఒక కీల‌క‌మైన భాగంగా కూడా ఉంది. నైపుణ్యాలకు సాన పట్టడం, ఇంకా ఔత్సాహిక పారిశ్రామిక‌వేత్త‌ల‌కు ద‌న్నుగా నిల‌వ‌డాన్ని ప‌ర‌స్ప‌ర స‌మన్వయం అవసరమైన ప్రాథమ్య రంగాల‌లో ఒక రంగంగా ప్ర‌ధాన మంత్రులు ఇరువురూ 2016 న‌వంబ‌ర్ లో ఆమోదించి సంతకం చేశారు.
రాష్ట్రపతి శ్రీ ప్రణబ్ ముఖర్జీ పుట్టిన రోజు సందర్భంగా ఆయనకు శుభాకాంక్షలు తెలిపిన ప్రధాన మంత్రి

రాష్ట్రపతి శ్రీ ప్రణబ్ ముఖర్జీ పుట్టిన రోజు సందర్భంగా ప్ర‌ధాన మంత్రి శ్రీ న‌రేంద్ర మోదీ ఆయనకు శుభాకాంక్షలు తెలిపారు. రాష్ట్రపతి చిరకాలం ఆరోగ్యవంతమైన జీవనాన్ని గడపాలని ప్రధాన మంత్రి అభిలషించారు. “రాష్ట్రపతి గారికి జన్మదిన శుభకామనలు. ఆయనకున్న మహత్తరమైన అనుభవం, వివేకం వల్ల దేశం గొప్ప ప్రయోజనాలను అందుకొన్నది. ఆయన చాలా కాలం పాటు జీవించాలని, ఆరోగ్యవంతమైన జీవనాన్ని ఆయన గడపాలని నేను ప్రార్థిస్తున్నాను. ప్రణబ్ దా ఎల్లప్పుడూ భారతదేశ ప్రయోజనాలనే అన్నింటి కన్నా మిన్నగా ఎంచుతారు. ఆయన మాదిరిగా చక్కగా చదువుకున్న మరియు జ్ఞానవంతుడైన రాష్ట్రపతిని మేం కలిగివున్నందుకు మేం గర్వపడుతున్నాము” అని ప్రధాన మంత్రి తన సందేశంలో పేర్కొన్నారు.
హ‌రియాణా లోని గురుగ్రామ్ లో ఇండియ‌న్ డిఫెన్స్ యూనివ‌ర్సిటీ భూమి స‌మీపంలో బ‌స్ బే స్థాప‌న‌కు ఆమోదం తెలిపిన మంత్రివ‌ర్గం

హ‌రియాణా లోని గురుగ్రామ్ లో ఇండియ‌న్ డిఫెన్స్ యూనివ‌ర్సిటీ భూమి స‌మీపంలో బ‌స్ బే ను ఏర్పాటు చేసేందుకు ఎన్‌హెచ్ఎఐ తో పాక్షికంగా ఆవ‌రించిన ఉన్న 03 మర్ల భూమి ని డి-నోటిఫై చేసేందుకు ప్ర‌ధాన మంత్రి శ్రీ న‌రేంద్ర మోదీ స‌మావేశమైన‌ కేంద్ర మంత్రివ‌ర్గం ఆమోదం తెలిపింది. అంతేకాకుండా ఈ భూమిని డి-నోటిఫై చేసినందుకు గాను హ‌రియాణా ప్ర‌భుత్వం నుండి 1,82,719 రూపాయ‌లను ర‌క్ష‌ణ మంత్రిత్వ శాఖ‌కు వాప‌సు చేసేందుకు కూడా మంత్రివ‌ర్గం ఆమోద ముద్ర వేసింది. ఈ సొమ్మును 2011 లో భూ సేక‌ర‌ణ జ‌రిగిన స‌మ‌యంలో హ‌రియాణా ప్ర‌భుత్వానికి చెల్లించ‌డం జ‌రిగింది. పూర్వ‌రంగం: ఇండియ‌న్ డిఫెన్స్ యూనివ‌ర్సిటీ ని హ‌రియాణా లోని గురుగ్రామ్ జిల్లా లో బినోల మ‌రియు బిలాస్‌ పుర్ లో నెల‌కొల్పుతున్నారు. ఈ విశ్వ‌విద్యాల‌యం ఢిల్లీ- జైపుర్ హైవే మార్గంలో జైపుర్ దిశ‌గా నేష‌న‌ల్ సెక్యూరిటీ గార్డ్ హెడ్ క్వార్ట‌ర్స్ నుండి ర‌మార‌మి 11 కిలో మీట‌ర్ల దూరంలో ఏర్పాటు కానుంది. ఈ విశ్వ‌విద్యాల‌యం జాతీయ భ‌ద్ర‌త అధ్య‌య‌నాలకు సంబంధించి ఉన్న‌త విద్య‌ను రూపొందించ‌డంతో పాటు, దానిని వ్యాప్తి లోకి కూడా తీసుకురానుంది. దీనితో పాటు డిఫెన్స్ మేనేజ్‌మెంట్ మ‌రియు డిఫెన్స్ టెక్నాల‌జీ, ఇంకా జాతీయ భ‌ద్ర‌త‌కు సంబంధించి ఇటు అంత‌ర్గ‌తంగా, అటు బాహ్య‌మైన అంశాలు అన్నింటి మీదా విధాన ప్ర‌ధానమైన ప‌రిశోధ‌నల‌ను ప్రోత్స‌హిస్తుంది కూడాను. త్రి విధ ద‌ళాల‌తో నే కాకుండా అర్థ సైనిక బ‌ల‌గాలు, గుఢచార సేవ‌ల విభాగాలు, రాయ‌బారులు, విద్యావేత్త‌లు, వ్యూహ ప్ర‌ణాళిక క‌ర్త‌లు, విశ్వ‌విద్యాల‌యం విద్యార్థులు ఇంకా మిత్ర పూర్వ‌క విదేశాల అధికారుల వంటి ఇత‌ర ఏజెన్సీల‌తో కూడా స‌మ‌న్వ‌యాన్ని ఈ యూనివ‌ర్సిటీ పెంపొందిస్తుంది. ఎన్ హెచ్ఎఐ తో మొత్తం 03 మర్ల భూమి పాక్షికంగా ఆవ‌రించి వుంది. ఈ భూమి రక్షణ మంత్రిత్వ శాఖ (ఎమ్ఒడి) మరియు ఎన్ హెచ్ఎఐ.. ఈ రెంటి యాజమాన్యంలో ఉంది. దేశ విశాల హితం కోసం, ఢిల్లీ- జైపుర్ హైవే మార్గంలో వాహన రాకపోకల భారీ రద్దీని సడలించడం కోసం ఎన్ హెచ్- 8 వెంబడి బస్ బే ను నిర్మించాలని ఇండియన్ డిఫెన్స్ యూనివ‌ర్సిటీ ప్రతిపాదించింది. 03 మర్ల భూమి ని బస్ బే నిర్మాణం కోసమని ఎన్ హెచ్ఎఐ సేకరించింది. ఇది గురుగ్రామ్- ఢిల్లీ అనుసంధానాన్ని గణనీయంగా మెరుగుపరచగలుగుతుంది. ఇండియన్ డిఫెన్స్ యూనివర్సిటీ కి చెందిన విద్యార్థులు, బోధన సిబ్బంది, బోధనేతర సిబ్బంది తో పాటు వారి కుటుంబ సభ్యులు, ఇంకా స్థానిక నివాసులు కలుపుకొంటే మొత్తం 12000-15000 మంది దాకా ఉంటారు.
క్వాడ్  నేతల వర్చువల్  సమిట్ లో పాలుపంచుకున్న ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు న యుఎస్ అధ్యక్షుడు శ్రీ జో బైడెన్, ఆస్ట్రేలియా ప్రధాని శ్రీ స్కాట్ మారిసన్, ఇంకా జపాన్ ప్రధాని శ్రీ ఫూమియో కిశీదా లతో పాటు క్వాడ్ నేతల తో ఒక వర్చువల్ సమిట్ లో పాల్గొన్నారు. ఈ సమావేశం లో 2021వ సంవత్సరం సెప్టెంబరు లో క్వాడ్ సమిట్ జరిగిన నాటి నుంచి క్వాడ్ సంబంధిత కార్యక్రమాల లో చోటు చేసుకొన్న పురోగతి ని సమీక్షించడమైంది. ఈ సంవత్సరం చివరర్లో జపాన్ లో శిఖర సమ్మేళనం జరిగే సమయాని కల్లా నిర్దిష్ట ఫలితాల ను సాధించాలన్న ఉద్దేశ్యం తో పరస్పర సహకారాన్ని పెంచుకోవాలనే విషయం పైన నేత లు సమ్మతి ని వ్యక్తం చేశారు. ఇండో-పసిఫిక్ ప్రాంతం లో శాంతి ని, స్థిరత్వాన్ని, సమృద్ధి ని పెంచి పోషించాలన్న తన ముఖ్య లక్ష్యం పైన క్వాడ్ తప్పక శ్రద్ధ వహించాలని ప్రధాన మంత్రి స్పష్టం చేశారు. మానవీయ సహాయం, ఇంకా విపత్తుల వేళ లో ఉపశమనకారి చర్యలు, డెడ్ సస్ టేనబులిటి, సరఫరా వ్యవస్థ లు, స్వచ్ఛ శక్తి, సంధానం, ఇంకా కెపాసిటీ-బిల్డింగ్ ల వంటి రంగాల లో క్వాడ్ దేశాలన్నిటి మధ్య పరస్పర సహకారం అనేది నిర్ధిష్టమైనటువంటి మరియు ఆచరణీయమైనటువంటి స్వరూపం లో కొనసాగాలని ఆయన పిలుపునిచ్చారు. యూక్రేన్ లోని పరిణామాల ను గురించి, యూక్రేన్ లో మానవీయ సంక్షోభం తలెత్తడాన్ని గురించి సమావేశం లో చర్చించడం జరిగింది. చర్చ, ఇంకా దౌత్యం ల మార్గానికి తిరిగి రావలసిన అవసరం ఎంతయినా ఉందని ప్రధాన మంత్రి నొక్కిచెప్పారు. నేత లు నైరుతి ఆసియా, హిందూ మహాసముద్ర ప్రాంతం మరియు పసిఫిక్ దీవుల లోని స్థితి సహా ఇతర సందర్భోచిత అంశాలపైన కూడా చర్చించారు. ఐక్య రాజ్య సమితి ప్రణాళిక ను, అంతర్జాతీయ చట్టాలను పాలించడం తో పాటు సార్వభౌమత్వాని కి, ఇంకా ప్రాదేశిక అఖండత్వాని కి కట్టుబడి ఉండటానికి ప్రాముఖ్యాన్ని ఇవ్వవలసి ఉంది అంటూ ప్రధాన మంత్రి పునరుద్ఘాటించారు. నేత లు ఒకరితో మరొకరు సంప్రదింపులు జరుపుకొంటూ ఉండాలని, జపాన్ లో జరుగబోయే శిఖర సమ్మేళనం కోసం మహత్వాకాంక్షభరిత చర్చాంశాల జాబితా ను రూపొందించే దిశ లో కృషి చేయాలని అంగీకారానికి వచ్చారు.
ప్రపంచ కవిత్వ దినం సందర్భంగా  కవులకు అభినందనలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ కవులందరినీ ప్రపంచ కవితల దినం సందర్భంగా అభినందించారు. “ప్రపంచ కవిత్వ దినం సందర్భంగా భావ వ్యక్తీకరణకు అద్భుత మాధ్యమమైన కవిత్వాన్ని ప్రజాదరణపాత్రం చేసేందుకు పాటుపడుతున్న కవులను.. వర్ధమాన కవులు మరియు లబ్ధప్రతిష్ఠులైన కవులను.. నేను అభినందిస్తున్నాను. కవిత్వం మౌఖిక సంప్రదాయానికి గుండెకాయ. ప్రపంచ వ్యాప్తంగా అసంఖ్యాకమైన ప్రజలకు గొంతుకగా ఉంటోంది; వారిలోపలి చాలా గొప్పదైన సృజనాత్మకతను వెలికితీస్తోంది” అని ప్రధాన మంత్రి తన సందేశంలో పేర్కొన్నారు.
కశ్మీర్ లో హిమపాతం కారణంగా జవానుల మరణం పట్ల దు:ఖాన్ని వ్యక్తం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ కశ్మీర్ లో హిమపాతం కారణంగా జవానుల మరణం పట్ల దు:ఖాన్ని వ్యక్తం చేశారు. “కశ్మీర్ లో హిమపాతం కారణంగా మన వీర జవానులు మరణించడం నాకు చాలా దు:ఖాన్ని కలిగించింది. అన్వేషణ మరియు సహాయక కార్యకలాపాలను వేగంగా చేపట్టవలసిందని అధికారులను ఆదేశించాను” అని ప్రధాన మంత్రి అన్నారు.
పట్నా లోని జయ్ ప్రకాశ్ నారాయణ్ అంతర్జాతీయ విమానాశ్రయం వద్ద భారత విమానాశ్రయాల ప్రాధికార సంస్థ కు చెందిన 11.35 ఎకరాల భూమిని విమానాశ్రయ విస్తరణ / అభివృద్ధి నిమిత్తం తీసుకొని, తత్సమాన విస్తీర్ణం కలిగిన భూమిని బిహార్ ప్రభుత్వం నుంచి మార్పిడి చేసేందుకు ఆమోదం తెలిపిన మంత్రివర్గ

భారత విమానాశ్రయాల ప్రాధికార సంస్థ (ఎఎఐ) కు 11.35 ఎకరాల భూమిని బదలాయించేందుకు, తత్సమాన విస్తీర్ణం కలిగిన భూమిని అనిశాబాద్ లో ఎఎఐ నుండి తీసుకొనేందుకు కేంద్ర మంత్రివర్గం ఆమోదం తెలిపింది. ప్రధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. పట్నా విమానాశ్రయం వద్ద ఉన్న ప్రతిపాదిత భూమిని విమానాశ్రయ విస్తరణకు మరియు ఒక కొత్త టర్మినల్ భవన నిర్మాణంతో పాటు సంబంధిత మౌలిక సదుపాయాల కోసం కూడా ఉపయోగించడం జరుగుతుంది. భూమి బదలాయింపునకు రాష్ట్ర ప్రభుత్వం సైతం అంగీకారం తెలిపింది. కొత్త టర్మినల్ భవనం నుండి ఏడాదిలో 3 మిలియన్ మంది ప్రయాణికులు రాకపోకలు జరిపేందుకు తగ్గట్లుగా దానిని నిర్మిస్తారు. అంటే, ఇది విమానాశ్రయ ప్రస్తుత సామర్థ్యాన్ని పెంపొందించడమే కాకుండా, సాధారణ ప్రజానీకానికి కూడా సౌకర్యవంతంగా ఉండగలదన్న మాట. పూర్వరంగం: పట్నా విమానాశ్రయంలో ప్రస్తుతం ఉన్న టర్మినల్ భవనాన్ని ఏడాదిలో 0.5 మిలియన్ మంది ప్రయాణికుల రాకపోకలకు అనువుగా నిర్మించడమైంది. అయితే, ఇప్పటికే ఈ విమానాశ్రయాన్ని 1.5 మిలియన్ మంది ప్రయాణికులు వినియోగించుకొంటున్నారు. తత్ఫలితంగా టర్మినల్ భవనం విపరీతమైన సమూహాలతో కిక్కిరిసిపోతోంది.
శ్రీ సర్దార్ పటేల్ వర్థంతి నాడు ఆయన కు శ్రద్ధాంజలి ఘటించిన ప్రధానమంత్రి

శ్రీ సర్ దార్ పటేల్ వర్థంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించడం తో పాటు భారతదేశాని కి శ్రీ సర్ దార్ పటేల్ అందించిన చిర స్థాయి లో నిలచిపోయేటటువంటి తోడ్పాటు ను ప్రధాన మంత్రి గుర్తు కు తెచ్చుకొన్నారు. ప్రధాన మంత్రి ఒక ట్వీట్ లో – ‘‘శ్రీ సర్ దార్ పటేల్ వర్థంతి సందర్భం లో ఆయన కు నేను శ్రద్ధాంజలి ఘటిస్తున్నాను. భారతదేశాని కి ఆయన అందించినటువంటి చిరస్థాయి లో నిలచిపోయే తోడ్పాటు ను, ప్రత్యేకించి మన దేశాన్ని ఏకం చేయడం లో, అలాగే మన దేశం యొక్క సర్వతోముఖ అభివృద్ధి కి ఉత్తేజాన్ని ఇవ్వడం లో ఆయన తోడ్పాటు ను స్మరించుకొంటున్నాను.’’ అని పేర్కొన్నారు.
ప్ర‌త్యామ్నా వైద్య విధాన రంగంలో ప‌ర‌స్ప‌ర స‌హ‌కారానికి ఆస‌క్తి క‌న‌బ‌రచే సంయుక్త ఒప్పంద ఆకాంక్ష‌కు కేంద్ర కేబినెట్ ఆమోదం

ప్ర‌త్యామ్నాయ వైద్య విధాన రంగంలో భారత్‌, జ‌ర్మ‌నీల‌మ‌ధ్య‌ ప‌ర‌స్ప‌ర స‌హ‌క‌రానికి ఆస‌క్తి క‌న‌బ‌రచే సంయుక్త ఒప్పందానికి ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ ఆమోదం తెలిపింది. ఈ సంయుక్త ఒప్పంద‌పై సంతకాలు జ‌రిగితే అది ఉభ‌య‌దేశాల మ‌ధ్య సంప్ర‌దాయ‌, ప్ర‌త్యామ్నాయ వైద్య రంగంలో ప‌ర‌స్ప‌ర స‌హ‌కారాన్నిమ‌రింత‌ ముందుకు తీసుకుపోనుంది. ప‌ర‌స్ప‌ర స‌హ‌కారంతో ప‌రిశోధ‌న‌,శిక్ష‌ణ‌, ప్ర‌త్యామ్నాయ వైద్యరంగంలో శాస్త్రీయ సామ‌ర్థ్యాల నిర్మాణం వంటివి ఆయుష్ రంగంలో ఉపాధి అవ‌కాశాలు పెర‌గ‌డానికి దోహ‌ద‌ప‌డుతుంది. ఇందులో అద‌న‌పు ఆర్థిక అంశాలు ఏవీ లేవు. ప‌రిశోధ‌న‌లు, శిక్ష‌ణ కోర్సుల నిర్వ‌హ‌ణ ,స‌ద‌స్సులు, స‌మావేశాల నిర్వ‌హ‌ణ‌ను ఆయుష్ మంత్రిత్వ‌శాఖ‌కు చేసిన‌ ప్ర‌స్తుత కేటాయింపుల నుంచే , ప్ర‌స్తుత ప్ర‌ణాళికా ప‌థ‌కాల‌నుంచే స‌ర్దుబాటు చేస్తారు. నేప‌థ్యం… :స‌ంప్ర‌దాయ వైద్యానికి సంబంధించి భార‌త దేశంలో బాగా అభివృద్ధిచెందిన వ్య‌వ‌స్థ‌లు ఉన్నాయి. ప్ర‌పంచ ఆరోగ్య రంగం ఈ సేవ‌లు పొందేందుకు ఎన్నో అవ‌కాశాలున్నాయి. సంప్ర‌దాయ వైద్య వ్య‌వ‌స్థ ప‌ట్ల జ‌ర్మ‌నీకి ఎంతో ఆస‌క్తి ఉంది. అంత‌ర్జాతీయంగా భార‌తీయ సంప్ర‌దాయ వైద్య విధానాన్ని ముందుకు తీసుకువెళ్లాల‌న్న నిర్ణ‌యంలో భాగంగా ఆయుష్ మంత్రిత్వశాఖ చైనా, మ‌లేషియా, ట్రినిడాడ్‌, టొబాగో హంగ‌రి, బంగ్లాదేశ్‌,నేపాల్‌, మారిష‌స్‌, మంగోలియా, మ‌య‌న్మార్‌లతో అవ‌గాహ‌నా ఒప్పందాలు కుదుర్చుకోవ‌డం ద్వారా ప‌లు చ‌ర్య‌లు తీసుకుంది. ఆయుష్ మంత్రిత్వ‌శాఖ జ‌ర్మ‌నీలో ఆయుర్వేదాన్ని ప్రోత్స‌హించ‌డానికి ఎన్నో చ‌ర్య‌లు తీసుకుంది. బెర్లిన్‌లోని భార‌త రాయ‌బార కార్యాల‌యం సిఫార్సు, స‌హ‌కారంతో ఈ చ‌ర్య‌లు చేప‌ట్టింది. ఇరుదేశాలు తీసుకున్న చ‌ర్య‌ల‌లో ముఖ్య‌మైన‌ది సెంట్ర‌ల్‌కౌన్సిల్ ఫ‌ర్ రిసెర్ఛ్ ఇన్ ఆయుర్వేదిక్ సైన్సెస్ (సిసిఆర్ ఎ ఎస్‌), బెర్లిన్‌లోని చ‌రితేయూనివ‌ర్సిటీలు సంయుక్తంగా మోకాలికి సంబంధించిన‌ ఆస్టియో అరిత్రైటిస్‌పై రిసెర్చ్ ప్రాజెక్టును చేప‌ట్టాయి. ఈ ప‌రిశోధ‌న‌కు సంబంధించిన ప్ర‌యోగాత్మ‌క ఫ‌లితాలు ప్రోత్సాహ‌క‌రంగా ఉన్నాయి. క్లినిక‌ల్ ట్ర‌య‌ల్స్ లో రోగుల‌కు చాల‌వ‌ర‌కు ఉప‌శ‌మ‌నం క‌లిగిన‌ట్టు తెలిసింది. ఈ అధ్య‌య‌నం విజ‌య‌వంతంగా పూర్త‌యింది. ప్ర‌స్తుతం ప్ర‌చుర‌ణ ద‌శ‌లో ఉంది, ఆయుష్ మంత్రిత్వ‌శాఖ కు చెందిన స్వ‌తంత్ర మంత్రి శ్రీ శ్రీపాద య‌శో నాయ‌క్ 2016 అక్టోబ‌ర్ 15-19 తేదీల‌మ‌ధ్య జ‌ర్మ‌నీ వెళ్లి అక్క‌డ జ‌రిగిన ఐరోపా రెండో ఆయుర్వేద కాంగ్రెస్ స‌మావేశాల‌కు హాజ‌ర‌య్యారు. అలాగే జ‌ర్మ‌నీ అదికారుల‌తో స‌మావేశ‌మ‌య్యారు. ఆయుష్ మంత్రిత్వ‌శాఖ ఈప్ర‌పంచ ఆయుర్వేద కాంగ్రెస్‌కు మ‌ద్ద‌తు నిచ్చింది. మంత్రివ‌ర్యులు శ్రీ శ్రీ‌పాద య‌శోనాయ‌క్‌గారి ప‌ర్య‌ట‌న సంద‌ర్భంగా మంత్రిగారికి, జ‌ర్మ‌నీ పార్ల‌మెంట‌రీ స్టేట్ సెక్ర‌ట‌రీ ఇన్‌గ్రిడ్‌ఫిస్చ్‌బాచ్ ల మ‌ధ్య ద్వైపాక్షిక స‌మావేశం జ‌రిగింది. ఈ సంద‌ర్భంగా ఆయుష్‌, ప్ర‌కృతి వైద్య రంగంలో సంయుక్త ప్ర‌క‌ట‌న‌కు సంబంధించిన ముసాయిదా, సంప్ర‌దింపుల ప్ర‌క్రియ‌ను ప్రారంభించాల‌ని ఏక‌గ్రీవంగా నిర్ణ‌యించారు. భార‌త , జ‌ర్మ‌నీల మ‌ద్య బంధాన్ని, ప‌ర‌స్ప‌ర స‌హ‌కారాన్ని మ‌రింత ముందుకు తీసుకువెళ్లేందుకు ఈ సంయుక్త ప్ర‌క‌ట‌న ఆకాంక్ష మంచి అవ‌కాశం ఇవ్వ‌గ‌ల‌ద‌ని బావిస్తున్నారు.
జాతీయ క్రీడల దినం సందర్భం లో క్రీడాకారిణుల కు, క్రీడాకారుల కుశుభాకాంక్షలు తెలిపిన ప్రధాన మంత్రి

జాతీయ క్రీడల దినం సందర్భం లో క్రీడాకారిణుల కు, క్రీడాకారుల కు ప్రధాన మంత్రి శ్రీ నరేంద్ర మోదీ శుభాకాంక్షలను వ్యక్తం చేశారు. ప్రసిద్ధ హాకీ క్రీడాకారుడు మేజర్ ధ్యాన్ చంద్ గారి కి ఆయన జయంతి నాడు ప్రధాన మంత్రి శ్రద్ధాంజలి ని కూడా సమర్పించారు. ప్రధాన మంత్రి ఒక ట్వీట్ లో – ‘‘జాతీయ క్రీడల దినం సందర్భం లో ఇవే శుభాకాంక్ష లు; అలాగే మేజర్ ధ్యాన్ చంద్ జీ కి ఆయన జయంతి సందర్భం లో శ్రద్ధాంజలి కూడాను. ‘‘ఇటీవల కొన్ని సంవత్సరాలు క్రీడల రంగాని కి గొప్ప కాలం గా ఉంటూ వస్తున్నాయి. ఈ పరంపర కొనసాగాలని కోరుకొంటున్నాను. క్రీడ లు యావత్తు భారతదేశం లో లోకప్రియత్వాన్ని సంపాదించుకొంటూ ఉండు గాక.’’ అని పేర్కొన్నారు.
అక్టోబ‌ర్ 11, 2015న ప్ర‌ధాని కార్య‌క్ర‌మాలు

ప్ర‌ధాని శ్రీ న‌రేంద్ర మోదీ ముంబ‌యిలో ఏర్పాటైన వివిధ కార్య‌క్ర‌మాల్లో పాల్గొన్నారు. ఆయ‌న చైత్య‌భూమికి వెళ్లి డాక్ట‌ర్ బాబాసాహెబ్ అంబేద్క‌ర్ కు ఘ‌న నివాళి ఘ‌టించారు. ఆ త‌ర్వాత ఆయ‌న ఇందు మిల్స్ కాంపౌండ్‌లో డాక్ట‌ర్ బాబా సాహెబ్ అంబేద్క‌ర్ మెమోరియ‌ల్ నిర్మాణానికి సంబంధించిన శిలాఫ‌ల‌కాన్ని ఆవిష్క‌రించారు. త‌ద‌నంత‌రం ప్ర‌ధాని శ్రీ న‌రేంద్ర మోదీ, జ‌వ‌హ‌ర్‌లాల్ నెహ్రూ నౌకాశ్ర‌యంలో నాలుగో కంటెయిన‌ర్ టెర్మిన‌ల్ నిర్మాణానికి ఉద్దేశించిన శిలాఫ‌ల‌కాన్ని ఆవిష్క‌రించారు. ఆ త‌ర్వాత జ‌రిగిన బ‌హిరంగ స‌భ‌లో రెండు మెట్రో రెయిల్ కారిడార్ల నిర్మాణ‌ శిలాఫ‌ల‌కాల్ని కూడా ఆవిష్క‌రించారు. ఈ సంద‌ర్భంగా జ‌రిగిన బ‌హిరంగ స‌భ‌లో మాట్లాడుతూ డాక్ట‌ర్ బాబాసాహెబ్ అంబేద్క‌ర్ భార‌త జాతికి చేసిన సేవ‌ల్ని కొనియాడారు. ఇందు మిల్స్ కాంపౌండ్‌లో నిర్మించ‌బోయే డాక్ట‌ర్ బాబాసాహెబ్ అంబేద్క‌ర్ మెమోరియ‌ల్ అంత‌ర్జాతీయ‌స్థాయిలో ఉంటుంద‌ని అన్నారు. దాని నిర్మాణంలో మ‌హారాష్ట్ర‌లోని ప్ర‌తి గ్రామానికి భాగ‌స్వామ్యం ఉంటుంద‌ని పేర్కొన్నారు. ప్ర‌తి సంవ‌త్స‌రం న‌వంబ‌ర్ 26ను రాజ్యాంగ దినంగా జ‌రుపుకోబోతున్నామ‌ని దీనివ‌ల్ల డాక్ట‌ర్ అంబేద్క‌ర్ ఈ దేశానికి చేసిన సేవ‌ల‌పై నేటి త‌రానికి త‌గిన చైత‌న్యం క‌లుగుతుంద‌ని స్ప‌ష్టం చేశారు. రిజ‌ర్వేష‌న్ల విధానాన్ని స‌మీక్ష చేయ‌బోతున్నార‌నే పుకార్ల‌ను ఈ సంద‌ర్భంగా తిప్పికొట్టారు. అస‌మాన‌త‌ల్ని తొల‌గించ‌డానికి డాక్ట‌ర్ అంబేద్క‌ర్ క‌ల్పించిన హ‌క్కుల్ని ఎవ‌రూ తీసేయ‌లేర‌ని అన్నారు. మ‌హారాష్ట్ర ముఖ్య‌మంత్రి శ్రీ దేవేంద్ర ఫ‌డ్న‌వీస్ ప‌ని విధానాన్ని ప్ర‌ధాని మెచ్చుకున్నారు. ప్రాథ‌మిక సౌక‌ర్యాల క‌ల్ప‌న‌లో ఆయ‌న చేస్తున్న కృషిని అభినందించారు. అంతే కాదు గ్రామీణ ప్రాంతాల్లో నీటి సంర‌క్ష‌ణ సౌక‌ర్యాల‌ను క‌ల్పించ‌డంలో మ‌హారాష్ట్ర ప్ర‌భుత్వ చొర‌వ‌ను ప్ర‌త్యేకంగా ప్ర‌స్తావించారు. కేంద్ర మంత్రులు శ్రీ సురేష్ ప్ర‌భు, శ్రీ నితిన్ గ‌డ్క‌రీలు త‌మ శాఖ‌ల ప‌రంగా చేస్తున్న కృషిని ప్ర‌శంసించారు. నౌకాశ్ర‌యాల్లో జ‌రిగే అభివృద్ధి అనేది మేకిన్ ఇండియా కార్య‌క్ర‌మంలోనూ, దేశాభివృద్ధిలోనూ పోషించే పాత్ర‌పైన ఆయ‌న ప్ర‌త్యేకంగా మాట్లాడారు. అంత‌కు ముందు ఆయ‌న ఉద‌య‌మే, లోక్‌నాయ‌క్ జ‌య‌ప్ర‌కాష్ నారాయ‌ణ్ జ‌యంతి సంద‌ర్భంగా శ్రీ అట‌ల్ బిహారీ వాజ్‌యి, శ్రీ జార్జ్ ఫెర్నాండెజ్‌ల‌ను మ‌ర్యాద‌పూర్వ‌కంగా క‌లుసుకున్నారు.
డిసెంబర్ 16 న జాతీయ యుద్ధ స్మారకం వద్ద స్వర్ణిమ్ విజయ్ మశాల్స్కు శ్రద్ధాంజలి మరియు స్వాగత కార్యక్రమం లో పాలుపంచుకోనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2021 వ సంవత్సరం డిసెంబర్ 16 న ఉదయం పూట 10:30 గంటల వేళ లో జాతీయ యుద్ధ స్మారకం లో స్వర్ణిమ్ విజయ్ కాగడాల కు శ్రద్ధాంజలి మరియు స్వాగత కార్యక్రమం లో పాలుపంచుకోనున్నారు. భారతదేశం 1971 వ సంవత్సరం లో జరిగిన యుద్ధం లో గెలవడం మరియు బాంగ్లాదేశ్ స్థాపన కు 50 సంవత్సరాలు అయిన సందర్భాన్ని స్మరించుకోవడం కోసం నిర్వహించినటువంటి స్వర్ణిమ్ విజయ్ వర్ష్ కార్యక్రమం లో ఒక భాగం గా, కిందటి సంవత్సరం లో డిసెంబర్ 16 నాడు ప్రధాన మంత్రి జాతీయ యుద్ధ స్మారకం లో గల అనంత జ్యోతి నుంచి స్వర్ణిమ్ విజయ్ మశాల్ (కాగడా) ను వెలిగించారు. వేరు వేరు దిక్కుల కు తీసుకు పోవలసి ఉన్న నాలుగు కాగడాల ను కూడా ఆయన వెలిగించారు. అది మొదలు, ఆ నాలుగు కాగడాల ను సియాచిన్, కన్యాకుమారి, అండమాన్ & నికోబార్ దీవులు, లోంగేవాలా, కచ్ఛ్ కు చెందిన రణ్, అగర్ తలా మొదలైన ప్రాంతాలు సహా దేశం లో పలు ప్రాంతాలకు తీసుకువెళ్లడమైంది. ఈ అగ్నుల ను ముఖ్యమైన యుద్ధ ప్రాంతాల కు, అదే విధం గా శౌర్య పురస్కార విజేతల ఇళ్ల కు, ఇంకా 1971 యుద్ధం లో పాల్గొన్న చిరకాల అనుభవం కలిగిన వ్యక్తుల ఇళ్ళ కు కూడాను తీసుకు పోవడం జరిగింది. 2021 డిసెంబర్ 16 న జరుగనున్న శ్రద్ధాంజలి కార్యక్రమం లో భాగం గా, ఈ నాలుగు అగ్నుల ను జాతీయ యుద్ధ స్మారకం లో గల నిత్య జ్యోతి లో ప్రధాన మంత్రి కలిపివేస్తారు.
గ్రామీణాభివృద్ధి విభాగంలో ఆఫ్రికన్ ఏషియన్ డెవలప్ మెంట్ ఆర్గనైజేషన్ తో కుదుర్చుకున్న అవగాహనపూర్వక ఒప్పందానికి మంత్రివర్గం ఆమోదం

గ్రామీణాభివృద్ధి విభాగంలో సామర్థ్య నిర్మాణ కార్యక్రమం కోసం భారతదేశం, ఆఫ్రికన్ ఏషియన్ డెవలప్ మెంట్ ఆర్గనైజేషన్ (ఎ ఎ ఆర్ డి ఒ) లు కుదుర్చుకొన్న అవగాహనపూర్వక ఒప్పంద పత్రం (ఎమ్ ఒ యు) పై సంతకాలకు ప్రధాన మంత్రి శ్రీ నరేంద్ర మోదీ నాయకత్వంలో సమావేశమైన కేంద్ర మంత్రివర్గం ఆమోదం తెలిపింది. మూడేళ్ల కాలానికి (2015-2017) జరిగిన ఈ ఒప్పందంలో భాగంగా ఎ ఎ ఆర్ డి ఒ సభ్యత్వ దేశాలకు ప్రతి ఏడాది సామర్థ్య నిర్మాణ కార్యక్రమాలను నిర్వహిస్తారు. ఈ కార్యక్రమాలు భారతదేశంలోని అత్యున్నత సంస్థలైన జాతీయ గ్రామీణాభివృద్ధి సంస్థ మరియు పంచాయతీ రాజ్ (ఎన్ ఐ ఆర్ డి & పి ఆర్), భారత వ్యవసాయ పరిశోధన మండలి (ఐ సి ఎ ఆర్) ల ఆధ్వర్యంలో నడుస్తున్న సంస్థలు, ఇండియన్ ఇన్ స్టిట్యూట్‌ ఆఫ్ మేనేజ్‌మెంట్ (ఐ ఐ ఎమ్) మొదలైన కేంద్రాలలో ఏర్పాటు చేస్తారు. ఈ కార్యక్రమాలు రెండు, మూడు వారాల పాటు సాగుతాయి. ఎన్ ఐ ఆర్ డి & పి ఆర్ ఆధ్వర్యంలో నిర్వహిస్తున్న గ్రామీణాభివృద్ధి నిర్వహణ కోర్సు లో స్నాతకోత్తర డిప్లొమా కాల వ్యవధి ఒక సంవత్సరం ఉంటుంది. పూర్వరంగం: న్యూ ఢిల్లీలో కేంద్ర కార్యాలయం ఉన్న ఎ ఎ ఆర్ డి ఒ ఓ స్వయం ప్రతిపత్తి ఉన్న అంతర్ ప్రభుత్వ సంస్థ. ఆఫ్రికన్ – ఆసియన్ ప్రాంతాల్లో ఆకలి, దప్పిక, నిరక్షరాస్యత, వ్యాధులు, పేదరికం లను పారద్రోలేందుకు 1962లో ఈ సంస్థను స్థాపించారు. ఇందులో భారతదేశం వ్యవస్థాపక సభ్యత్వం కలిగిన దేశమే కాకుండా.. ఎక్కువ మొత్తాన్ని (1.41 లక్షల డాలర్లు) సహకారం అందిస్తున్న దేశం కూడా. దీంతోపాటుగా భారతదేశ సాంకేతిక, ఆర్థిక సహకార కార్యక్రమంలో (ఐ టి ఇ సి) భాగంగా మానవ వనరుల వికాసం కార్యక్రమంలో ఈ సంస్థ కోసం 70 పూర్తి ఉపకార వేతనాలతో కూడిన శిక్షణను అందిస్తోంది. ఢిల్లీలో ఎ ఎ ఆర్ డి ఒ భవన నిర్మాణానికి స్థలం ఇవ్వడంతో పాటుగా ఈ భవన నిర్వహణకు కూడా ఆర్థిక సహాయాన్ని అందిస్తోంది. ఎ ఎ ఆర్ డి ఒ లో ప్రస్తుతం ఆఫ్రికన్, ఆసియన్ దేశాల నుండి 31 సభ్యత్వ దేశాలు ఉన్నాయి. 2009 నుండి భారతదేశం ప్రతి మూడు సంవత్సరాలకు అదనంగా 6 లక్షల యు ఎస్ డాలర్ల ఆర్థిక సహకారం అందించడాన్ని కొనసాగిస్తోంది. దీనిని మరింత పెంచి సభ్యత్వ దేశాలను మరింత మేలు జరిగేందుకు సామర్థ్య నిర్వహణ కార్యక్రమాలు కూడా నిర్వహించాలని నిర్ణయించింది.